Diari Oficial de la Generalitat Valenciana


Sumari del DOGV 9624, del 23-06-2023 (2023/6649)

RESOLUCIÓ de 30 de maig de 2023, del president de Turisme Comunitat Valenciana, per la qual es convoquen sis beques per a la realització, durant l'exercici 2023, de pràctiques professionals en matèria de turisme en dependències de l'esmentada entitat pública (beques classe G).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6649


Data del document
:   30-05-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 30 de maig de 2023, del president de Turisme Comunitat Valenciana, per la qual es convoquen sis beques per a la realització, durant l'exercici 2023, de pràctiques professionals en matèria de turisme en dependències de l'esmentada entitat pública (beques classe G). [2023/6649]  
Segons disposa l'article 12, apartat 2, de la Llei 15/2018, de 7 de juny, de turisme, oci i hospitalitat de la Comunitat Valenciana, el foment i execució de la política turística de la Comunitat Valenciana correspon a Turisme Comunitat Valenciana, entitat de dret públic de les previstes en l'article 2.3.a.3r i article 3.1.c, pertanyent al sector públic instrumental i integrada en el sector públic administratiu, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, estableix en el seu article 20, lletra b, que forma part de l'objecte de Turisme Comunitat Valenciana la formació del sector turístic valencià, i per a la consecució d'aquesta (d'acord amb l'article 21, apartat 1, lletra c, del mateix decret) realitzarà funcions de foment de la formació del sector, entre altres, mitjançant la concessió de beques.  
Per això, i amb la finalitat de contribuir al fet que es dispose de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el si del sector turístic i, al mateix temps, facilitar l'accés al món laboral de joves titulats, enriquint la seua formació amb nous coneixements no sols teòrics sinó sobretot pràctics, Turisme Comunitat Valenciana contempla la possibilitat de realitzar pràctiques professionals en les seues dependències, i considera que la concessió de beques amb aquest objecte és l'instrument més adequat per a garantir la consecució de tals fins.  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el seu article 166 contempla els aspectes que, almenys, han de recollir les convocatòries de subvencions, naturalesa de la qual participen les beques, i mitjançant la present resolució es concreten tals aspectes, així com altres relacionats amb la mateixa fi.  
Així, mitjançant el Decret 20/2017, de 24 de novembre, del president de la Generalitat, s'han establit les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
En el preàmbul de l'esmentat Decret 20/2017 es fa constar que aquestes beques «no estan subjectes a la política de la competència de la Unió Europea en matèria d'ajudes públiques i, per tant, no necessiten la notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni els intercanvis comercials entre els estats membres, ni tampoc afavoreixen determinades empreses o produccions».  
Durant el procediment d'elaboració d'aquestes bases, es va emetre un informe de no subjecció, que juntament amb el projecte normatiu d'aquell moment va ser remés a la Direcció General de Finançament i Fons Europeus, que va comunicar que no es realitzarien observacions al projecte normatiu.  
El dia 25 d'octubre de 2022, la Direcció General de Pressupostos va emetre un informe favorable, a l'efecte del que es disposa en l'article 26 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
D'acord amb l'article 4 del Decret 218/2017, del Consell, que modifica l'article 94 del Decret 220/2014 pel qual s'aprova el Reglament d'administració electrònica de la Comunitat Valenciana i la Instrucció de servei núm. 4/2012, de la Direcció General de Tecnologies de la Informació, sobre la coordinació informàtica dels projectes normatius i actes administratius, aquesta direcció general va emetre un informe favorable amb data 27 d'octubre, en l'àmbit dels sistemes objecte de la seua competència.  
L'article 2 de l'esmentat Decret 20/2017, aprovatori de les bases reguladores, estableix que les convocatòries de beques es realitzaran mitjançant una resolució de la persona titular de la Presidència de l'Agència Valenciana del Turisme (actualment Turisme Comunitat Valenciana), en concordança amb l'assenyalat quant a òrgans competents per a la convocatòria en l'article 160, apartat 4, lletra b de l'esmentada Llei 1/2015 i com es recull en l'article 31, apartat 2, lletra f de l'esmentat Decret 7/2020, del Consell.  
En virtut del que s'ha exposat i de conformitat amb els preceptes esmentats i altres de general i pertinent aplicació, resolc:  
  
Primer. Objecte  
Convocar la concessió de les beques que, per a la realització de pràctiques professionals durant l'exercici 2023 en dependències de Turisme Comunitat Valenciana, es concreten seguidament, atenent la seua classe, nombre, titulació requerida i lloc de realització.  
Es tracta de sis beques classe G en matèria de màrqueting, promoció, publicitat i producte, amb adscripció a l'Àrea de Màrqueting i Producte Turístic amb el següent desglossament per a cadascun dels serveis que la componen: 2 beques per al Servei de Màrqueting en Línia i Publicitat, 2 beques per al Servei de Producte i Territori i 2 beques per al Servei de Promoció. Per a accedir a cadascuna d'aquestes serà necessari estar en possessió de les següents titulacions:  
- 2 beques per al Servei de Màrqueting en Línia i Publicitat (1 beca per a Màrqueting en Línia i 1 beca per a Publicitat): graus en Turisme, Turisme i Administració d'Empreses (TADE), Ciències de la Informació, Comunicació Audiovisual i Publicitat i Relacions Públiques i Màrqueting.  
- 2 beques per al Servei de Producte i Territori (1 beca per a Producte i 1 beca per a la Unitat d'Assistència Tècnica): graus en Turisme, Turisme i Administració d'Empreses (TADE) i Publicitat i Relacions Públiques i Màrqueting.  
- 2 beques per al Servei de Promoció: graus en Turisme, Turisme i Administració d'Empreses (TADE) i Publicitat i Relacions Públiques i Màrqueting.  
Totes aquestes beques amb realització de les pràctiques en la seu central de Turisme Comunitat Valenciana, Àrea de Màrqueting i Producte Turístic.  
  
Segon. Finançament  
1. La Llei de pressupostos de la Generalitat per a l'exercici 2023, dins de la secció 05, entitat 00474. Turisme Comunitat Valenciana, inclou una línia denominada «Programa d'especialització turística», amb el codi de línia S0750000 i un import de cent cinquanta mil euros (150.000 €), cap. IV, els beneficiaris previstos de la qual són titulats universitaris.  
2. Aquesta línia inclou l'import global màxim destinat a la concessió de les sis beques que es convoquen mitjançant la present resolució que serà, per a l'exercici 2023, de vint-i-un mil euros (21.000 €); i per a l'exercici 2024, de huitanta-nou mil euros (89.000 €), condicionat en tots dos casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
  
3. El període de duració de cada beca serà de 12 mesos i començarà el dia de 2023 que s'indique en la resolució de concessió de la present convocatòria.  
El període inicial de cada beca podrà prorrogar-se, sense necessitat d'una nova convocatòria, per un període màxim de 12 mesos addicionals, sempre que el desenvolupament de l'activitat que s'estiga efectuant així ho requerisca o aconselle; la possibilitat de pròrroga quedarà condicionada, en tot cas, a l'existència de crèdit adequat i suficient en els pressupostos de la Generalitat per a l'exercici 2024.  
4. Es procedirà, així mateix, al finançament de la quota d'empresa de la Seguretat Social de les persones adjudicatàries de la present convocatòria de beques, amb càrrec a la dotació pressupostària del capítol I, Seguretat Social, de Turisme Comunitat Valenciana, per un import mensual per cada persona becària de 58,09 € i, en tot cas, atesos els imports establits en la normativa vigent en la matèria, de conformitat amb l'Ordre PCM/74/2023, de 30 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i Formació Professional per a l'exercici 2023, en aquesta es modifiquen els màxims i mínims de les bases de cotització per a l'any 2023 tant de les persones empleades com de les beques de formació.  
  
Tercer. Condicions de la concessió de les beques  
1. Aquesta convocatòria es realitza de conformitat amb les bases reguladores aprovades segons el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), i queda condicionada, per tant, al que s'estableix en aquestes bases, entre els aspectes de les quals destaquen els que es detallen en els apartats següents.  
  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de la beca hauran de reunir-se els requisits que determina l'article 3 de l'esmentat Decret 20/2017, de 24 de novembre, del president de la Generalitat, al final del termini de presentació de sol·licituds de la present convocatòria.  
4. Les pràctiques es realitzaran en les dependències de Turisme Comunitat Valenciana que figuren concretades en el punt primer d'aquesta resolució. Així mateix, es podran realitzar desplaçaments en funció de les necessitats formatives a complementar.  
5. L'activitat pràctica a desenvolupar consistirà en tasques adequades per a adquirir formació complementària i especialització, en relació amb la titulació exigida per a cada classe de beques en funció de la matèria pròpia de cadascuna d'aquestes, matèria detallada en l'article 1 de l'esmentat Decret 20/2017, aprovatori de les bases reguladores i que, igualment, apareix indicada en el punt primer de la present convocatòria.  
  
Quart. Termini de presentació, forma i documentació que ha d'acompanyar la sol·licitud  
1. El termini per a la presentació de les sol·licituds serà de quinze dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. Les persones aspirants a obtindre una beca presentaran la sol·licitud i el currículum per via telemàtica, segons model normalitzat, que estarà accessible en la seu electrònica de la Generalitat https://sede.gva.es/va/inici i en l'enllaç assignat al tràmit en la Guia Prop de la Generalitat corresponent a la present convocatòria de beques: https://www.gva.es/va/inicio/procedimientos'id\_proc=17895.  
La forma de presentació de les sol·licituds i del currículum en la fase d'inici, així com de la resta de la documentació que ha d'acompanyar-se es realitzarà per via telemàtica, i s'ajustarà al que determinen els articles 6. Sol·licituds i 7. Documentació acreditativa dels mèrits del Decret 20/2017, de 24 de novembre, del president de la Generalitat.  
  
3. De conformitat amb el que es preveu en l'article 6.3 del Decret 20/2017, de 24 de novembre, del president de la Generalitat, les persones aspirants podran fer ús del servei d'assistència tècnica a través del correu electrònic generalitat\_en\_nor@wuy.hz, destinat a solucionar qualsevol problema tècnic relacionat amb la presentació electrònica d'aquesta sol·licitud.  
  
Cinqué. Criteris de valoració de les sol·licituds  
1. Les sol·licituds presentades es valoraran conforme als criteris establits en l'article 4, Barem per a avaluar els mèrits personals, del Decret 20/2017, de 24 de novembre, del president de la Generalitat.  
  
2. La valoració màxima que es podrà obtindre en l'entrevista/prova serà de set punts i seran considerats els cinc criteris assenyalats en l'apartat 1.e de l'article 4 de l'esmentat Decret 20/2017; la respectiva puntuació màxima d'aquests criteris serà la següent: els criteris de «profunditat de coneixements» i «facilitat d'adaptar-se a plantejaments diversos» seran puntuats fins a dos punts, els altres tres criteris fins a un punt.  
  
Sisé. Ordenació i instrucció. Comissió avaluadora  
1. L'ordenació i instrucció del procediment correspondrà, conforme a la vigent resolució d'organització de Turisme Comunitat Valenciana, al personal i unitats administratives que realitzen les funcions atribuïdes a l'Àrea de Màrqueting i Producte Turístic.  
2. De conformitat amb l'article 9 del Decret 20/2017, de 24 de novembre, del president de la Generalitat, es constitueix la següent comissió avaluadora, composta pels membres que es detallen:  
- El/la cap de l'Àrea de Màrqueting i Producte Turístic, que actuarà com a president/a de la comissió, o persona en qui delegue.  
- Un/a representant de l'Àrea de Màrqueting i Producte Turístic amb titulació superior, que actuarà com a secretari/ària de la comissió, o persona en qui delegue.  
- Un/a cap de servei de l'Àrea de Màrqueting i Producte Turístic, que actuarà com a vocal, o persona en qui delegue.  
  
Seté. Mitjans de publicació  
S'ajustarà al que s'estableix en l'article 10 del Decret 20/2017, de 24 de novembre, del president de la Generalitat.  
L'enllaç de la web de Turisme Comunitat Valenciana al qual es refereix l'article esmentat més amunt és:   
https://www.turisme.gva.es/opencms/opencms/turisme/va/contents/conselleria/convocatorias/becas.html, on es trobarà el següent enllaç al tràmit: https://www.gva.es/va/inicio/procedimientos'id\_proc=17868.  
  
A través d'aquest URL s'efectuarà la publicació de llistats en les diferents fases del procediment: llistats tant provisionals com definitius de persones admeses i excloses, la convocatòria a la fase d'entrevista, i finalment la llista de les persones que resulten beneficiàries de les beques.  
  
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes. La publicació de la resolució indicada tindrà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica de la Generalitat https://sede.gva.es/va/inici en el tràmit assignat a aquest efecte en la Guia Prop de la Generalitat corresponent a la present convocatòria de beques, l'enllaç web de la qual és: https://www.gva.es/va/inicio/procedimientos'id\_proc=17937.  
Així mateix, en la web de Turisme Comunitat Valenciana, en l'apartat de convocatòries de beques per a la realització de pràctiques professionals, en l'enllaç web:  
https://www.turisme.gva.es/opencms/opencms/turisme/va/contents/conselleria/convocatorias/becas.html, on es trobarà el següent enllaç al tràmit: https://www.gva.es/va/inicio/procedimientos'id\_proc=17767.  
  
A través d'aquest URL s'efectuarà la publicació de llistats en les diferents fases del procediment: llistats tant provisionals com definitius de persones admeses i excloses, la convocatòria a la fase d'entrevista, i finalment la llista de les persones que resulten beneficiàries de les beques.  
  
Nové. Recursos  
La resolució de concessió de la beca que es dicte conforme a aquesta convocatòria posarà fi a la via administrativa i contra aquesta es podrà interposar un recurs potestatiu de reposició davant l'òrgan que la dicte, en el termini d'un mes a comptar des de l'endemà de la seua publicació o bé, directament, un recurs contenciós administratiu davant els jutjats contenciosos administratius de València, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Desé. Quantia de les beques, règim de lliurament i justificació  
A l'efecte de la quantia de les beques, pagament i justificació d'aquestes, s'atindrà al que s'estableix en el capítol V del Decret 20/2017, de 24 de novembre, del president de la Generalitat. De conformitat amb la Resolució de 16 de gener de 2023, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell. «Establir en 1.165,08 € la quantitat de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques.»  
La dotació econòmica inicial de cadascuna de les beques serà de 1.165,08 euros bruts mensuals.  
  
Onzé. Efectes  
La present resolució farà efecte l'endemà de la publicació en el Diari Oficial de la Generalitat Valenciana. Contra aquesta resolució de convocatòria, que posa fi a via administrativa, es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar de l'endemà de la publicació, davant els jutjats contenciosos administratius de València, si bé podrà interposar-se, potestativament, un recurs de reposició davant la presidència de Turisme Comunitat Valenciana en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de maig de 2023.- El president de Turisme Comunitat Valenciana: Francesc Colomer Sánchez.